Moontlike bronne van konflik | SKRYWERS SKRYF
← Die litmus-toets
Uit die pen van 'n kenner →
'n Firma in London wat in gesinsreg spesialiseer, sê paartjies moet meer oor mekaar uitvind voordat hulle trou. Jy moet uitvind of jou toekomstige lewensmaat enige verslawings het, bv. inkopies of pornografie. Nie dat jy die persoon gaan los nie, maar jy sal net meer realisties in die verhouding ingaan. Die regspraktyk het 'n paar voorbeelde gegee van inligting wat jy moet bekom van jou potensiële lewensmaat voordat julle trou:
Finansieël: • Weet julle van mekaar se bates? • Gaan julle dit deel? • Hoe voel julle oor spaar? Familiebande: • Wat is jou verhouding met jou familie? Is jy baie by hulle betrokke? • Hoe voel jy oor skoonfamilie?
Kinders: • Wil jy kinders hê en hoeveel? • Hoe voel jy oor staat vs privaatskole? • En gaan jy hulle kerk toe stuur?
Ontspanning: • Wat is jou idee van 'n droomvakansie? Lê op die strand of bergklim? • Wat wil jy meestal oor naweke doen? Geheime: • Het jy geheime verslawings soos inkopies, sjokolade, sport voor die TV of pornografie?
Eerlikheid: • Enige vorige liefdes met wie jy nog in kontak is, en wat is die aard van julle vriendskap?
Die regspraktyk sê geen werkgewer sal 'n persoon aanstel, sonder om te oorweeg of hy/sy die regte persoon is vir daai posisie nie. So hoekom sal mens iemand kies vir die res van jou lewe sonder navorsing? Suksesvolle verhoudings word gebaseer op eerlikheid.